**Meramon** (japanski: ***メラモン***) je fiktivni lik iz Digimon franšize koji se pojavljuje u čak 5 sezona animea (nije se pojavio jedino u četvrtoj) u kojima je imao manje ili više važnu ulogu. Njegovo ime dolazi od japanske riječi "meramera" (めらめら), što je u tom jeziku onomatopeja za gorenje. Meramon je humanoidni Digimon čije je tijelo prekriveno vatrom, izuzev plavih očiju, dok su mu usta povezana koncima kao u lutke. Meramon je jedan od Digimona koji je proizašao iz obrambenog Vatrenog zida koji služi zaštiti Digitalnog svijeta. Meramon je dosta agresivan Digimon (iako se u prvoj sezoni pojavljuje kao zaštitnik) i pokušava zapaliti sve što dotakne. Većina Meramona iznimno je opasna i teško se s njima sprijateljiti, a mnogo su snažniji od primjerka koji obitava na Otoku File.

Pojavljivanja
-------------

### Anime

#### *Digimon Adventure*

Meramon pod utjecajem Crnog zupčanika juriša prema selu. Ovaj Meramon inače je bio miran Digimon, ali je Crni zupčanik uzrokovao da podivlja i napadne selo koje je do tada štitio.
Nakon neugodne pustolovine sa Seadramonom, djeca odlaze u pustinju prepunu željeznog praha iz koje dolaze u selo Yokomona. Dok su oni na putu, Meramon, koji obitava na brdu Mount View biva napadnut Crnim zupčanikom koji se ugradi u njegovo tijelo, nakon čega ovaj podivlja. U trenutku kada djeca, koja su u selu Yokomona, žele popiti izvorsku vodu iz fontane (koja dolazi s Mount Viewa), voda nestane i iz nje počinje izlaziti plamen. Yokomonima je to čudno pošto je Meramon čuvar Mount Viewa i izvora vode, ali Tai preko svog dalekozora ubrzo ustanovi kako Meramon bijesan silazi s Mount Viewa i kreće prema selu. Uvjereni kako nema dobre namjere, djeca započnu evakuaciju Yokomona u nasukani brod u selu dok se sami spremaju za pružanje otpora Meramonu. Meramon se velikom brzinom približava selu, a kada tamo dođe, suprostavljaju mu se Digimoni djece, ali na svojim Rookie levelima. Kako su preslabi za njega, Meramon samo apsorbira eksploziju nastalu njihovim napadima i iskoristi je kako bi ojačao. Ipak, u trenutku kada Meramon doseže svoj maksimum i sprema se napasti djecu i Yokomone, Sorin Biyomon Digivoluira u Birdramona i uspije poraziti Meramona i izbaciti Crni zupčanik iz njega. Meramon se vrati na svoju izvorni veličinu, ispriča zbog problema i odlazi natrag na Mount View gdje će nastaviti čuvati selo i izvor vode.

Meramon se kasnije pojavio kao jedan od Digimona koji se pridružio Mimi i Palmonu dok su skupljali saveznike za borbu protiv Gospodara tame. Dok su Frigimon, Ogremon i on hodali jedan pored drugog, Ogremon je komično naglasio kako nikako nisu skladni jer je jedan prehladan, a drugi prevruć. Njegov plamen je subsekventno iskorišten za bržu pripremu hrane.

#### *Digimon Adventure 02*

Meramon s partnericom Minom na kineskoj granici promatra vojsku koja im ne dozvoljava prolaz.
Meramon je bio jedan od Digimona koji se nije ponovo pojavio i u drugoj sezoni, iako su drugi Meramoni imali kraće nastupe. Skupina Meramona bila je pod kontrolom Cara Digimona i kao takva se suprostavila djeci koja su pokušala spasiti Agumona. Stvarali su im velike probleme pošto su Flamedramonovi i Halsemonovi napadi bili praktično beskorisni protiv njih. Ipak, kada je Car Digimona došao s Greymonom pod svojom kontrolom i naredio Digivoluciju, pojavio se SkullGreymon (umjesto planiranog MetalGreymona) i bez imalo problema dokrajčio Meramone prilikom svoje manijakalne destrukcije.

Jedan Meramon kasnije se pojavljuje kao Digimon partner Indijke Mine dok na kineskoj granici pokušava prebaciti Digimone koji su zalutali u stvarnom svijetu do najbližeg Digi-portala. Isti Meramon viđen je i tijekom konačne borbe s MaloMyotismonom.

#### *Digimon Tamers*

Meramon je bio prvi Digimon kojega su djeca susrela po dolasku u Digitalni svijet. Iako ih je isprva napao, misleći da su neprijatelji, smirio se nakon što je Leomon uzvratio napad i ispričao. Dodao je kako bi i on rado posjetio Stvarni svijet, čime je iskazao težnju brojnih Digimona koje su djeca surela na svom proputovanju kroz Digitalni svijet. Te večeri, prilikom naleta stampeda Jagamona, djeca su se dala u bijeg na obližnju stijenu, ali Meramon nije bio toliko brz te je fatalno stradao u naletu Jagamona. Nakon prospavane noći, djeca su podigla maleni spomenik u njegovo sjećanje i krenula propitati Jagamone zašto su uopće krenuli u stampedo.

#### *Digimon Data Squad*

Stvarni svijet je napala poveća skupina DemiMeramona s kojima se Thomasov Gaomon obraćunao bez većih problema. Ipak, tri DemiMeramona uspijevaju pobjeći i sutradan nastavljaju raditi probleme. Marcus, koji je bio najbliže DemiMeramonima u trenutku uzbune, kreće s Agumonom. Agumon odmah napada jednog od tri DemiMeramona svojom vatrom i tako samo pridonosi njihovom rastu (u dodiru s vatrom, bujaju), koji rezultira, prvo, njihovim spajanjem u većeg DemiMeramona, a onda i njihovom Digivolucijeom u Meramona. Tada na mjesto borbe dolaze Thomas i Joshino te Thomas shvaća da je Marcusov plan bio izazvati DemiMeramone i onda riješiti situaciju. Agumon je preko DigiSoula Digivoluirao u GeoGreymona koji je u jednom napadu pretvorio divljeg Meramona natrag u Digi-jaje i tako razriješio još jedan problem.

#### *Digimon Xros Wars*

Meramoni se pojavljuju u 4 epizode kao dijelovi Bagra Vojske u Zoni Vulkana te u borbi asistiraju SkullMeramonu, BlueMeramonu i Legendarnom ratniku AncientVolcamonu. Služe uglavnom kao sporedne jedinice i uglavnom su zaduženi za provođenje robovlasničke politike. Kasnije ih AncientVolcamon iskoristi za svoj DigiXros, ali mu ni oni nisu od prevelike pomoći.

##### Tablica za DigiXros

| Baza
  | Dodatni Digimon(i)
  | Ishod
  |
| --- | --- | --- |
|  |  |  |
| Meramon
  | AncientVolcamon | **Fused AncientVolcamon** |

### Manga

#### *C'mon Digimon*

Nakon što absorbira podatke jednog Meramona, Deathmon Shinichiroua Jousakija uzima oblik Death Meramona u borbi s protagonistima mange.

#### *Digimon Adventure V-Tamer 01*

Meramon je radio zajedno s Greymonom i Centarumonom u Hospitownu. Kasnije je pomogao u borbi protiv Tuskmona kada je ovaj, zajedno s Cyclonemonom, napao Hospitown što je rezultiralo Tuskmonovim padom.

#### *Digimon Next*

Meramon je bio odgovoran za paljenje polja na kojima je živjela skupina Sunflowmona. Kasnije se pojavio u Oazi kako bi ju uništio, a njegove su vatre zarobile Sunflowmone i grupu Tsurugija Tatsuna u vodi. Njegovi pomoćnici su DemiMeramoni. Tada Agumon Digivoluira u GeoGreymona, no njegovi napadi nemaju nikakvog učinka (Meramon u dodiru s vatrom jača), tako da tek Gaogamon svojim udarom uspijeva odbaciti Meramona u fontanu u kojoj se otkriva mračna Digi-jezgra. Kada ju je GeoGreymon uklonio, Meramon se vratio u normalu. Kasnije se otkriva kako je Barbamon ubacio Digi-jezgru u Meramona kako bi ga mogao kontrolirati.

### Igre

#### *Digimon Adventure: Anode/Cathode Tamer*

Meramoni se pojavljuju kao manje važni protivnici u regijama Temple of Darkness (Left i Right), Myotismon's Mansion, Shrine of Evil - Left i Millennimmon's Lair.

#### *Digimon Adventure 02: Tag Tamers*

Meramon je upravitelj D-3 Colosseuma u regiji Sea Continent, čime omogućuje igrači spajanje s D-3 Digiviceom.

Meramon Digivoluira iz Candlemona pomoću Digi-jaja u liijama 40 i 46, a dalje Digivoluira u SkullMeramona.

#### *Digimon Adventure 02: D-1 Tamers*

Meramon je, zajedno s Candlemonom, neprijatelj domene Volcano Dungeon.

#### *Digimon Tamers: Brave Tamer*

Meramon je glavni neprijatelj u lijevoj strani domene Divided Crevasse zajedno sa skupinom DemiMeramona. Pobjedom nad njim oslobađaju se Sora i Biyomon.

#### *Digimon World*

Meramon se može dobiti Digivoluiranjem Agumona, a dalje može Digivoluirati u MetalGreymona, Andromona ili Vademona. U igri je jedini Champion Digimon koji može naučiti napad Infinity Burn, najjači vatreni napad u igri. Divlji Meramon može se susresti u domeni Drill Tunnel. Pobjesnio, želi eksplodirati, ali ga igrač zaustavlja u posljednjem trenutku i započinje borbu. Nakon što ga pobijedi, Meramon se smiri i ode u grad, gdje otvara restoran.

#### *Digimon World 2*

Meramon se pojavljuje zajedno s Tankmonom i Clockmonom. Digivoluira iz Candlemona, a kasnije može Digivoluirati u BlueMeramona ili SkullMeramona, ovisno o DP-u.

#### *Digimon World 3*

Meramon se može susresti u regiji Asuka Server's North Sector, na Boot Mountainu.

Sposobnosti
-----------

| Ime | Prijevod | Kanji/Kana | Romanizacija | Engleski | Njemački | Opis |
| --- | --- | --- | --- | --- | --- | --- |
| **Burning Fist** | **Paklena šaka** | バーニングフィスト | *Baaningu Fisuto* | *Fireball* | *Brennende FaustFeuerball* | *Meramon podigne svoju šaku u zrak i onda formira vatrenu kuglu koju ispali na protivnika kako bi ga zapalio.* |
| **Red Flames** | **Bacač plamena** | N/A | *Guren no Honoo* | *Roaring Flame* | *Flammenwerfer* | *Na svog protivnika ispaljuje vatrenu kišu.* |
| **Magma Bomb** | **Magma bomba** | マグマボム | *Maguma Bomu* | *Magma Blast* | *Magmabombe* | *Na protivnika ispaljuje ili baca komade goruće magme.* |
| **Fire Blast** | **Vatreni udar** | N/A | N/A | *Fire Wave* | *N/A* | *Zapali samoga sebe i onda obgrli protivnika kako bi ga zapalio.* |
| **Heat Wave** | **Divlja vatra** | ヒートウェーブ | *Hiito Ueebu* | *Heat Wave* | *Rasende Flammen* | *Prepun bijesa, Meramon iz ruku ispaljuje vatru na protivnika.* |

Zanimljivosti
-------------

* Meramon je u drugoj sezoni imao partnericu, Indijku Minu, čime je postao jedan od nekolicine Digimona iz prve sezone koji su u drugoj imali partnere (iako, nije se radilo o istom Meramonu kao iz prve sezone).

Izvori
------

1. ↑  *Digimon Adventure* - epizoda 4; *U selu Yokomona* - Meramon: *"JA GORIM! JA GORIM! JA GORIM!*"; Meramon je, izgubivši kontrolu nad sobom zbog Crnog zupčanika glasno izvikivao ove riječi dok se približavao selu.
2. ↑  *Digimon Xros Wars*, "Dorulumon, Run Like the Wind!" [09]

Eksterni linkovi
----------------

Meramon na Digimon Wiki

| * p
* r
* u
*Digimon* |
| --- |
| Osnovno | 
* Digimon
	+ lista
* Digitalni svijet
* Digivolucija
* Digivice
* Izabrana djeca

 |
| Anime serije | 
* *Adventure*
	+ epizode
* *Adventure 02*
	+ epizode
* *Tamers*
	+ epizode
* *Frontier*
	+ epizode
* *Data Squad*
	+ epizode
* *Xros Wars*
	+ epizode
* *App Monsters*
	+ epizode
* *Adventure:*
	+ epizode

 |
| Filmovi | 
* *Digimon: The Movie*
	+ *Digimon Adventure*
	+ *Bokura no Uō Gēmu!*
	+ *Dejimon Harikēn Jouriku!! / Chouzetsu Shinka!! Ougon no Digimentaru*
* *Diablomon no Gyakushuu*
* *Bōkensha-tachi no Tatakai*
* *Bōsō no Dejimon Tokkyū*
* *Kodai Dejimon Fukkatsu!!*
* *Dejitaru Monsutā Zevoryuushon*
* *Kyūkyoku Pawā! Bāsuto Mōdo Hatsudō!!*
* *Dejimon Seibāzu 3D Dejitaru Wārudo Kiki Ippatsu!*
* *Dejimon Adobenchā 3D: Dejimon Guranpuri!*
* *Digimon Adventure tri.*
* *Digimon Adventure: Last Evolution Kizuna*

 |
| Videoigre | 

|  |  |
| --- | --- |
| Serijal *World* | 
* *World*
* *2*
* *3*
* *4*
* *Re:Digitize*
* *Next Order*

 |
| Serijal *Story* | 
* *DS*
* *Dawn* & *Dusk*
* *Lost Evolution*
* *Cyber Sleuth*
	+ *Hacker's Memory*

 |
| Borilačke igre | 
* *Battle Spirit*
	+ *1.5*
	+ *2*
* *Rumble Arena*
	+ *2*
* *All-Star Rumble*

 |
| MMO igre | 
* *Battle Online*
* *Masters*

 |
| Ostale | 
* *Anode/Cathode Tamer*
* *Digital Card Battle*
* *Racing*
* *Data Squad*
* *Championship*
* *Adventure*
* *Survive*

 |

 |
| Mange | 
* *Adventure V-Tamer 01*
* *D-Cyber*
* *Next*

 |
| Ostalo | 
* Akiyoshi Hongo
* Digimon V-pet
* Tamagotchi
* Igrače karte

 |
| Category **Kategorija** |